b'\n_START_ARTICLE_\nAmantia\n_START_PARAGRAPH_\nAmantia (gr\xc5\xa1ko: \xe1\xbc\x88\xce\xbc\xce\xac\xce\xbd\xcf\x84\xce\xb9\xce\xb1 [Am\xc3\xa1ntia]) ali Abantia (gr\xc5\xa1ko: \xe1\xbc\x88\xce\xb2\xce\xac\xce\xbd\xcf\x84\xce\xb9\xce\xb1 [Ab\xc3\xa1ntia]), anti\xc4\x8dni gr\xc5\xa1ki polis v Epirju. Naselje je stalo na strate\xc5\xa1ko pomembnem obrambnem polo\xc5\xbeaju nad dolino reke Aoos in cesto proti zalivu Vlor\xc3\xab na jadranski obali. V mestu je bil gr\xc5\xa1ki tempelj, tempelj boginje Afrodite, gledali\xc5\xa1\xc4\x8de in stadion.\n_START_SECTION_\nZgodovina\n_START_PARAGRAPH_\nPo pisanju geografa Pavzaniasa so naselje ustanovili Lokri iz bli\xc5\xbenjega Tronija in Abanti iz Evbeje. \xc5\xa0tefan Bizantinec ustanovitev pripisuje evbejskim Abantom, "ki so se vra\xc4\x8dali iz trojanske vojne". Ezihij Miletski trdi, da je bila Amantia epirsko naselje. Ustanovil naj bi ga udele\xc5\xbeenec trojanske vojne Elpenor, ki je v resnici umrl v Troji._NEWLINE_Amantia je bila prvi\xc4\x8d omenjena v 4. stoletju pr. n. \xc5\xa1t.. v 3. stoletju pr. n. \xc5\xa1t. se je gospodarsko okrepila in kovala svoj denar. Mesto je bilo obdano s pribli\xc5\xbeno 2.100 m dolgim obzidjem. Na severu je bila velika trdnjava z dvemi vrati in dvema obrambnima stolpoma. Politi\xc4\x8dni vodje so se imenovali pritanis (gr\xc5\xa1ko: \xcf\x80\xcf\x81\xcf\x8d\xcf\x84\xce\xb1\xce\xbd\xce\xb9\xcf\x82), kar pomeni predsedujo\xc4\x8di, in grammateus (gr\xc5\xa1ko: \xce\xb3\xcf\x81\xce\xb1\xce\xbc\xce\xbc\xce\xb1\xcf\x84\xce\xb5\xcf\x8d\xcf\x82), kar pomeni sekretar.'